
JUNAČINA. 

Mnogo je godina odonda prohujalo, kadno 
smo se okupljali oko naše dobre majke kraj 
tople peći: brat Tonček, sestra Emilija i ja; 
okupili smo se oko naše majke, oko njezina 
meka krila, a ona bi nam na naše molbe uvi¬ 
jek tako slatko, tako umiljato pričala bez konca 
i kraja... Mnogo je godina već odonda prohu¬ 
jalo, ali se još i danas sjećam, kako je naj¬ 
mlađa sestra sjedjela na krilu majčinu i paž¬ 
ljivo slušala, iako malena nije sve razumjela, 
to je svejednako rado slušala, jer je pričala — 
majka. Brat je stajao s jedne, a ja s druge 
strane, i točno pazili na svaku riječ, što je 
izlazila iz majčinih usta. Ako je majka prestala 
načas s pričanjem, već smo je nutkali: „Daj, 
mamo, molimo, pričaj još!“ A ona je pričala i 
opet pričala. Pričala nam je o utvarama, vra¬ 
čarama, vilama, vukodlacima, pa i o ukletim 
kraljevićima. To smo mi tako rado slušali, ta, 
htjeli smo, da nam bez prestanka priča. Više 
puta se dogodilo, da bi koji od nas kod tih 
slatkih priča i — zaspao. Redovno kod svakoga 
završetka pričanja rekla nam je majka, da tih 

utvara, vračara, vila, vukodlaka i ukletih kra¬ 
ljevića nije uopće nikada ni bilo, nego da se 
to samo priča za zabavu djeci. Ovako je po 
prilici završila: „Da je kada u staro vrijeme 
bilo ukletih kraljevića, vila ili što tako, bilo bi 
i danas; ali kako vidite, djeco, danas toga 
nema; jasno je, da toga nikada nije ni bilo“. 

Mi smo svejedno i nadalje rado slušali 
ovakve priče, premda nijesmo u njih vjerovali, 
jer što nam je majka jednom rekla, vjerovali 
smo kao u kakovu svetinju. 

Nu, baš te godine dogodi se u našem selu 
nešto čudnovato, što je u nama djeci skoro 
probudilo ponovo vjeru u različne utvare. 

Počelo se naime u selu pripovijedati, da 
je naš prvi susjed Dadašević, poznati nebojša, 
sam na svoje oči vidio pred nekoliko dana u 
polju u predvečerje utvaru. Nesamo on, nego 
i njegova žena, dvoje njihove djece, pa neko¬ 
liko radnika vidješe tu utvaru. Prema tome 
lako se vjerovalo ono, što se o toj utvari pri¬ 
povijedalo. 

Brat i ja željni oduvijek pričanja o utva¬ 
rama, rado bismo znali, kako se ta utvara po¬ 
kazala, jer ovaj put nije to bilo samo pričanje, 
već — kako se govorilo — istiniti događaj. 
Ovaj put se pripovijedalo, kako se utvara zai¬ 
sta pokazala, i da su je toliki vidjeli. Nekoliko 
nas dječaka dogovorismo se, da ćemo poslije 
podne na seosku ledinu, gdje će nam Dadaše- 
vićev Mirko pripovijedati sve točno, jer je i on 
sam na svoje oči tu utvaru vidio. 

Tako je i bilo. 

Kake je bio školski praznik, sabralo se 
djece gotovo iz pola sela. Ja sam kao prijatelj 
Mirkov, otišao sam po njega, a on je i odmah 
došao među nas, da nam priča, što je doživio. 

Čim sam s Mirkom Dadaševićem stupio 
među sabrane drugove, oni se umire i proma¬ 
trahu ga s osobitim zanimanjem. Neki se i 
približili k njemu, hvatali ga za ruke, valjda, 
da se osvjedoče, da li je to on — Mirko — u- 
istinu medu nama; htjedoše, da se uvjere, e 
je on ipak, premda je bio blizu utvare, još 
uvijek živ i zdrav. 

To naše toliko ispitivanje o utvari, koju 
je on sam na svoje oči gledao, pomoglo je, 
da je junak Mirko opazio, koliko je uistinu 
vrijedna osoba, pa se i držao vrlo ozbiljno, 
kad je počeo sa svojim izvještajem: 

— Znate, dečki, da je moj otac jako hra¬ 
bar ... On se baš ne boji svakakve šuške- 
buške... 

— Znamo, znamo — povlađivali smo mi, 
samo da prije nastavi. 

— Valjda se sjećate, kad je moj otac pro¬ 
tjerao ona dva čovjeka, crna, visoka i jaka iz 
našega sela. Svi su ih se bojali, ali — 

— No, ono nijesu bile utvare, — netko će 
iz društva. 

— Tko zna, — prihvati Mirko, — možda 
su i bile ... 

— Mirko, — čulo se s više strana, — daj 
ti nama pripovijedaj o ovoj utvari, što si je ti 
prekjuče naveče vidio. 



— Dobro, slušajte! Kad se moj tata nije 
bojao onih dvaju ... 

A je li se bojao ove utvare? 

— Hm, tko se je ne bi bojao?... 

— Da čujemo, pripovijedaj! 

Odmah! Vi svi znate, da mi imademo 
na velikom polju zasijano puno pšenice... 
Prekjuče išli smo s kolima po nju, da je do- 
vezemo. Kad smo nametali voz, znate, onda 

smo po običaju svi sjeli na voz i vozili se 
kući. 

Pa jeste li što vidjeli? — zapita netko. 

— Najprije nijesmo baš ništa vidjeli. Noć 
se već spustila; mjesec je lijepo osvijetlio, pa 
me nije bilo strah. Kako bi me i bilo strah, 
kad je bio s nama otac!... Ali najedamput se je' 
nešto počelo micati malo — maleno, a crno 
— crno — uh, znate dečki, bilo je crno kao — 
uh ; ne će mi se reći, znate crno kao - vrag! 

A-a-a! čuo se usklik čuđenja i straha 
sa svih strana. 

— Što, je li te bilo strah ? 

Nije; ta, kakav strah, kad sam vam već 
rekao: bio je moj otac s nama!... Međutim 
je to malo — crno išlo upravo k nama .. . 

A odakle je došlo? — zapitam ja. 

Upravo od tvoje kuće; rekao je otac, 
da je on baš vidio. 

Moram priznati, da me je neka jeza oba- 

šla; počeo sam drhtati. Međutim je Mirko na¬ 
stavio : 

— Dolazilo to malo, crno prema našim 
kolima; dolazilo — dolazilo i bilo sve veće i 

veće. Opazio sam, da su naši konji počeli 
ušima striči i nozdrvama frcati. Mislio sam: 
ne bude dobro! Moj otac gleda u to crno, što je 
dolazilo k nama, pa je rekao da to nije utvara, 
nego nekakav čovjek, zato je nauckao našega 
psa Bundaša, za kojega znate, da se ni vuka 
ne boji ... Znate, dečki, nauckao ga je otac, i 


Bundaš kao bijesan počeo lajati, te se zaletio 
svom brzinom prema utvari ... 

— Nu, eto vidiš, Mirko — javi se najveći 
izmedju nas Andrija, — da je to bila utvara, 
kako ti kažeš, ne bi se pas usudio na nju la- 

jati. To nije bila utvara ... Utvara nema, to ja 
znani; ja sam to čuo u školi, a što gospodin 
učitelj kaže, to je valjda istina! 

— Pravo ima Andrija — javi se više drh¬ 
tavih glasova. 

— E, dečki, čekajte malo! Ja i sani nije- 
sam vjerovao u utvare, no, ali, slušajte dalje! 
Pas se zaletio, moj Andrija kao bijesan — kad 
mi ne daš govoriti, ali slušaj, kako ie bilo 
dalje ... 

— Slušam, ali ne vjerujem u to ... 

— Nemoj ga prekidati, Andrija; neka Mirko 
pripovijeda, — javi se netko iz društva. 

— Da, — nastavio je Mirko — pas se za¬ 
letio, moj brate, i mi smo svi na kolima mislili, 
da će on toga čovjeka ili utvaru rastrgati na 
komade ... 

Ali sada, — Bože veliki! Sada se je dogo¬ 
dilo nešto strašno. Kažem vam dečki, to je bilo 
užasno; ne znam ni sani, kako sam ostao živ ... 

— Joj, što se dogodilo? — zapita jedan 
mališ. 

— Sad ti je, brate moj, — da, što sam ono 
rekao? Upravo sam se smotao, jer me još isad 
obilazi strah. Da, sad znam! Pas je strašno 
lajući došao blizu utvare i — mukom zamučao, 
smotao rep, pognuo glavu, pa je brzo natrag 
dotrčao i sakrio se pod kola ... 

Nastala je šutnja. Svi smo odrvenili. Ne¬ 
koji strašljivci počeli .se pače ogledavati, 
premda je bio dan, da li odakle dolazi velika 
i crna utvara.. 

Međutim je Mirko nastavio. 

— Moja mama reče ocu, da je to uistinu 
utvara, kada se pas k njoj ne usuđuje, jer pas, 
kako kažu, pozna svaku utvaru. Brat i ja stisli 
smo se bliže na vozu k materi, kao da će nas 
ona zaštititi. 

Moj otac, premda smo svi vikali, da je to 
utvara, ipak siđe s voza, pa pođe prema utvari, 
da je vidi. E, ali utvara pođe prema njemu, i 
čini je bliže bila, sve je veća postojala. Utvara 
je na glavi imala nešto crna; mantija joj bila 
crna i duga. Ukratko: bila je strašna. Po zem¬ 
lji nije hodala, jer nije imala nogu, nego je 
metar nad zemljom lebdila. Dok je moj otac 
to vidio, razumije se samo po sebi da se je 
brže-bolje uspeo na voz, potjerao konje, 
koji su kao ludi trčali, da smo se skoro pre¬ 
vrnuli. I konji su se ustrašili. 1 oni poznadu 
utvaru. I tako smo izbjegli gotovoj nesreći ... 

Ogledali smo se još jednom na utvaru, pa 
što mislite, kuda je otišla? 

— Kuda? — upita više glasova. 

— Upravo k vašoj kući, odakle je i došla, 
— završi naš pripovjedač, pokazujući rukama 
na nioga brata i mene. 

Na rastanku upita Mirko Andriju, koji nije 
htio da vjeruje u utvare: 

— No, Andrija, je li sada vjeruješ kad 
si čuo? 

— He, što ti ja znam? Ako je sve to baš 
tako, kako si pripovijedao, onda bih skoro i 
ja vjerovao. 

Brat i ja vratismo se kući zamišljeni. Bili 
smo u sumnji: opstoje li ili ne opstoje te 

ToTJo r, n 0d "'" h ,. „ILnt 

maločas ćuli pripovijedati od Mirka. 
Mama je samo slušala i smiješila se a 
kada smo ispripovijedali, rekla je/ 

Istina je, djeco, susjed Dadašević i svi 

tvaru. SU VOZ “’ Za,S,a 511 *«!«" t. " 

,„ . ~ Zar J ? Pa si nam mamo, toliko puta 
! ;! va!a ’ da su to samo priče, a da utvara 
uistinu nema, - reći će joj moj brat Tonček. 

didi °7 aJ PUta SU uistinu tu »tvaru vi- 

ojeu. jer ta utvara bila sam - ja! 

Ti. . uskliknemo obojica. 

Da, ja; ja glavom ! 

-- Kako to, mamo ? To ne razumijemo! 
— Slušajte djeco! Vi se jamačno sjećate 

za/a. S,C bi " Prekjučer ’ dok se “> "‘vara peka-’ 
-- Sjećamo! Bili snio kod tete u Severinu. 

niieJ" w NU ’ V,d ‘ te . ! Ja Sam rek,a ’ da ako dos- 
I jete, da se vratite istoga dana kući. Ali, jer 

az^Ii T°’ '“a 35 ‘ e,a " iie p " slili >, kak » 
ciraLTdan ,. natrag> nego ste došli 

’ , J : Jucer - Al " i° r sam ja mislila, da 

ete ip t .k doci, to sam se u predvečerje uputila 
pred vas. Da mi ne bude hladno, uzela^am 
na sebe dugi, crni kaput od pokojnoga djede 
pa sam pošla pred vas. Izdaleka opazim voz’ 

imada "„adt 

a ste . vas dvojica tamo, pošla sam prema 

vozu, da upitam za vas. Čim sam se približila, 
opazila sam da je to susjed Dadašević . .. 

— Pa onda ti nijesi bila utvara!? — upi¬ 
tam ja. 

— Ne; kakva utvara. Oni su zato mislili, 
da sam ja utvara, što sam imala na sebi veliki, 
dugi i crni kaput. Po mjesečini sve to izgleda 
dosta sablasno, tim više, što strašivice od straha 
vide i ono, čega nema. 

— Pa kako to, da se je pas tebe prestra¬ 
šio i pobjegao kad nijesi bila utvara? 

— Sasma jednostavno, djeco moja! Pas, 
kad je došao u moju blizinu, prepoznao me, 
pa jer me je prepoznao, svakako nije htio na 
mene lajati, nego se vratio... A sve ostalo, 
što su oni mislili, da je ta utvara vrlo velika, 
da ne hoda po zemlji i koješta, to im se samo 
činilo od velikoga straha. 

Eto, kako po svemu tome možete vidjeti, 
djeco, — završila je majka — da sve to, što 
se o toj utvari pripovijeda, nije istina; eto, 
vidite, možete se i po ovom primjeru uvjeriti, 
— kako sam vam već prije toliko puta pripo¬ 
vijedala,---- da tih različnih utvara uopće i nema, 
a sve što ljudi pripovijedaju, sve je to izmiš¬ 
ljeno, ili je pako utvaranje od straha, kao što 
je to bilo i ovog puta. 

DJELENICI. 

Među nama djecom nastalo pravo konie- 
šanje. Najveći Ivica, koji je već četvrti razred 
pohađao, pripovijedao nam je, dok smo se 
sastali na igralištu, strašne stvari. 

— Dečki, — počeo on po našem običaju, 
poprimivši ozbiljno lice tako, da smo svi, pa 
i najmanji razumjeli, da će nešto važna pripo¬ 
vijedati. 

Svi smo se zagledali u njega, a on je 
samo rukama radio neke polukružnice, valjda 
je htio pokazati nešto veliko, okruglo. 

— Daj Ivica, pripovjedaj — navalili smo 
svi, —- ti jamačno nešto znadeš! 

Lice mu i držanje postade ozbiljnije, i on 
počne još uvijek kružeći rukama: 

— Evo, ovako velika bila mu je glava ... 

— Čija glava? 

— Hm, zar ne znate? Glava utvare! 

— Joj! zar zaista! 

— Kad vam pripovijedam 1 Ah! da ste to 
vidjeli, to je bilo nešto strašno, što se ne vidi 
baš svaki dan! Oči velike i svijetle, glava ve¬ 
lika kao bure, usta je otvarala kao zmaj, a 

vatra je napolje samo frcala. Sva okolica je 
bila rasvijetljena kao dan !... 

Kad je to bilo? Jesi li ti to vidio? 
Gdje se pokazala utvara? — Počeli smo svi 
pitati. 

Eh, čekajte, ne mogu vam sve nakomad 
ispripovijedati! Sve po redu!... 

Stao je malo, pošao do komada izvaljenoga 
drva na seoskoj ledini i sjeo. Mi svi pošli za 
njim šuteći, sjeli kraj njega, a on nastavi: 

— Jučer uveče nam je svima kod kuće 
pripovijedala mama. Ova utvara pokazala se 
jučer već drugiput, a prekjučer prvi puta. 

— A gdje se pokazala? 

— U onoj eno tamo ogradi kod kuće Mate 
Ivića, eno gledajte na onoj strani, što je do 
puta! 

— Onda?! 

Onda će se, kaže mama, ta utvara opet 
danas uveče pokazati, jer su sada kvatre, pa 
imaju utvare veliku moć. 

— Sada, dečki, nemam vremena, da vam više 
pripovijedam, jer moram ići stricu s porukom, 
ali ću sjutra doći, pa ću vam opet pripovije¬ 
dati, ako se utvara pokaže. 

Pripovjedač je otišao, a mi se o tom po¬ 
čeli razgovarati. Pomalo nas je strah ostavljao. 

I ja sam već išao u drugi razred, pa sam čuo 
u školi, a i mama nam je pripovijedala, da 
nema utvara; ojunačim se i predložim, da 
idemo do te ograde, pa da vidimo, gdje se 
utvara pokazala. Približavali smo se polako, 

oprezno, kao lovci, koji se približuju plahoj 
košuti. 

Kroz tarabe nijesmo, osim jednog štapa 
zabodenoga u zemlju baš ništa drugo vidjeli. 



Drugoga dana poslije škole sastali smo 
se svi jučerašnji, i još drugi ,,dečki“, da čujemo 
nastavak o utvari. 

— jučer uveče bila je strašna utvara! — 
počeo je da priča Ivica. — Nesamo, daje imala 
veliku glavu kao bure, jako svijetle oči i da 

•j oj j e u ust 'j u va tra frcala, — nego, kad su se 
ljudi sabrali, izdaleka gledali, bilo je tako vruće 
e su se morali pogalje maknuti, da se ne 
oprze. Kažem vam, bilo je bolje vruće nego, 
znate, dok je gorio sjenik gazde Petra. Još je 
sve bilo dobro, ali kad se utvara rasrdila, po¬ 
čela je rasti, bivala je sve veća i veća. Najed¬ 
nom je postala velika kao jablan. Svima se je 
kosa u vis dizala od straha ... 

Ivica je prestao pripovijedanjem, da odahne. 
Mi smo se svi počeli ogledavati, ne ide li ta 
strašna utvara kao „jablan« k nama. Hvatao 
nas strah, a ipak smo ga nukali, da nam pri¬ 
povijeda dalje, ma da se i nama ježila koža 
od straha. 

- Sad je došlo najgore, — nastavi Ivica, — 
utvara se nije nikud micala s mjesta, ali je 
dizala svoje velike i duge ruke, kao da će 
uhvatiti koga od gledalaca. 

— Bi li ga pojela, — zapitali su neki. 

U 77, To svakal<0 • Jednu je ženu utvara 
uhvatila za ruku, - to je danas ujutro kod 
nas sama pripovjedala - ali se je istrgnula 
Svi, . najhrabriji, su pobjegli kući, - završio 
je pripovjedač. 

* 


U poslednje vrijeme bilo je više pripovi¬ 
jesti o različnim utvarama, pa se već i u meni 
počela buditi vjera u njih. Postajao sam straš- 
Ijiviji. Napokon sam ispripovijedao mami cijelu 
pripovijest o utvari velikoj kao „jablan« sa 

svijetlim očima i s užarenim ustima. Dabome, 
da je nas, brata i mene mama razuvjerila, da 
to po svoj prilici ne će biti istina. Možda se 
zaista vidjelo što tako u ogradi Mate Ivića, 
ali bit će da je to netko bogzna zašto načinio. 
Napokon je završila. 

— Ja sam nešto o tom čula i rekla bih 
da znadem, kako je to bilo, pa ću vam djeco 
za koji dan sve rastumačiti, i vi ćete se uvje¬ 
riti, da utvara uopće nema; to će biti po svoj 
prilici ovakva utvara kao što sam ja, kako 
znadete bila utvara, kad sam pošla pred vas 
dvojicu, onoga dana kad ste se trebali vratiti 
iz Severina. 

U to vrijeme, dok su se te utvare javljale 
ili bolje rečeno, dok se o njima mnogo pripo¬ 
vijedalo, bio je običaj u mome selu, da su se 
ljudi dijelili. Mnogi oženjeni mislio je, kako 
on treba da je svoj gazda i čemu bi on slu¬ 
šao gospodara; bolje, mislio je, da se razdi¬ 
jeli, pa je svoj u svom, samostalan gospodar 
u svojoj kući. 

U više kuća obavljena je dioba. Sagradilo 
se mnogo kuća; ljudi se istrošili, selo uljep¬ 
šali, ali se živjelo teže. Manje je bilo radnih 
ruku, jer je u svakoj kući morala ostati kod 
kuće gazdarica, a dok su bili u zadruzi, jedna 
bi za sve kuhala, a ostale bi žene radile u po¬ 
lju. Bilo im je teže, pa se mnogi i pokajali. I 
kuću gazde Mate Ivića, koja je bila najjača za¬ 
druga u selu, nije poštedjela ta bolest. 

Došao dan diobe. 


Jager: Utvare i vračare. 

Svaki djeljenik bojao se, da ne dobije po¬ 
lje, na kojem se tri puta pokazala utvara. To 
je polje ležalo upravo do zadružne kuće, pa 
bi, da nije bilo utvare, teško se složili, tko će 
da dobije to polje za gradilište, jer je bilo na 
vrlo lijepom mjestu. Dva su djeljenika trebala 
izići iz kuće, a jedan ostati. Pređašnji gazda, 
koji nije tražio diobe, izjavi, da ostaje u kući. 
Za jednoga djeljenika imali su jedno gradili¬ 
šte, ali tamo daleko, na kraj sela. 

Jedan između dvojice, koji su ostavljali 
kuću, bio je strašivica, dok drugi, imenom Ja¬ 
kov, taj je pristao, da njega zapadne to veliko 
i lijepo gradilište, i ako se na njemu pokazivala 
utvara. Jakova to nije smetalo. Drugi djeljenik 
— strašivica, s veseljem pristade na to, jer se 
je bojao graditi kuću na takovu mjestu, gdje 
se javljaju utvare; on radije pristade, da sebi 
gradi kuću na kraju sela. 


Vrijeme je prolazilo. Mudri Jakov bez ika¬ 
kve bojazni upravo kraj onoga mjesta, gdje se 
utvara pokazivala, sagradi sebi krasnu kuću. 
Dolazile su opet kvatre. Svi praznovjerni i 
strašivi seljani, a osobito njegov djeljenik, 
strašili su ga, što je ondje sagradio kuću, jer 
da će ipak morati iseliti zbog utvare, kad dođu 
kvatre. 

Dođu željkovane kvatre. 

Na godišnjicu, kako se utvara prvi puta 
pokazala, sakupilo se je gotovo pola sela, da 

vidi „utvaru. Na veliko njihovo čudo, nije je 
bilo, premda je praznovjerni brat mudroga 
Jakova tvrdio, da će se jamačno pokazati. 
Mudri se Jakov smijao, ali ipak reče ljudima, 
da bi se utvara mogla drugi dan pokazati. 

Drugoga dana bila je mrkla noć. Sabralo 
se malo ljudi, jer više nijesu vjerovali, da bi 
se utvara mogla pokazati, kad je nije bilo 
prošloga dana. 

Jakova nije bilo među svjetinom. Znati¬ 
željnici su bili već neustrpljivi. Utvara se još 
nije pokazala. Ovog puta majka dovede brata 
i mene, da i mi vidimo to čudovište. 

Ljudi se već počeli razilaziti svojim ku¬ 
ćama, kad li netko vikne: „Eno utvare«! 

Svi pogledaju na onu stranu. 

Uistinu! Na onome mjestu, kao i prošle 
godine, vidjela se rasvijetljena glava, sa sjaj¬ 
nim očima i svjetlim zubima. Ljude je počela 
groza hvatati od straha. Neki stanu bježati, 
neki vikati, da im je vruće, i da baca vatru iz 
ustiju. Nastade općenita strava, gužva, guranje. 

I mene je hvatao strah, ali moja je mama 
začudo ostala sasvim mirna, i govorila bratu i 
meni, neka se ništa ne bojimo. 

Strašivica, djeljenik, iza prvog straha po¬ 
čne dozivati Jakova, neka dođe i neka vidi 
sam na svoje oči on, Jakov, koji ne vjeruje, u 
utvare; neka vidi tu strahotu, za koju nije vje¬ 
rovao, da će se ponovno pokazati ... 

Nastane općenita napetost. 

Svi bijahu vrlo radoznali, što će se dogo¬ 
diti. Poznavali su Jakova kao razborita čovjeka, 
pa su svi očekivali neko objašnjenje. Pače i 
one najveće strašivice, koji već počeše bježati 
— stadoše. 

Sve se umirilo u nekom uzrujanom oče¬ 
kivanju. 

U jednoj najvećoj skupini ljudi nastane 
komešanje. Ljudi se stadoše uklanjati, kao da 
nekoga propuštaju. I zbilja! Iziđe Jakov, po¬ 
nosan, uzdignute glave i reče: 

— Evo me, pa ćeš vidjeti, moj dragoviću, 
da se ne bojim utvara ... 

v reče i uputi se ravno k utvari, koja se 
još uvijek sablasno cerila svojim strašno uža¬ 
renim očima. 

Ljudi se okamenili. 

Nu, to ne trajaše dugo. 

Jakov, još uvijek ponosan i uzdignute 
glave, približi se utvari, primi rasvijetljenu glavu 
i donese među ljude. 

Sto je bilo? Jednostavna velika buča, (ti¬ 
kva, bundeva), na kojoj su bile izrezane oči, 
uha i usta, a u njoj je gorjela svijeća. Po noći 
je to izgledalo sablasno, a osobito za one, koji 
su strašivi, pa im se činilo, da je veliko, da 
sipa vatru, jednom riječju: strašno za straši¬ 
vice, koji iz jednoga šušnja pripovijedaju, da 
su vidjeli devet vukova. 

Iza velikoga straha, nasta općenit smijeh, 
dok su ljudi uvidjeli, da su se bojali — obične 
buče. 

Stariji su ljudi ipak prigovarali Jakovu, da 
je na nepravedan način došao do krasnoga 
gradilišta. Nu, već sjutradan se čulo, da je Ja¬ 
kov pozvao svog djeljenika, i prepustio mu 
drugu polovicu gradilišta, na kojem si je već 
za kratko vrijeme sagradio kuću. Jakov se po¬ 
kazao kao plemenit čovjek, a selu i svom dje- 
ljeniku dokazao, da nema — utvara. 








KRIVOLOVAC. 

U Tomašnici živio čovjek, kojega svi ljudi 
zovu „dugi Štefić". Nije ni čudo! Uistinu je 
vrlo visok: najviši od svih ljudi u cijeloj oko¬ 
lici. Vrlo je rado polazio u lov, a kako nije 
imao svoga lovišta, zalazio bi u tuđa i to noću, 
kad ga nije nitko vidio. 

Tako jedne noći odluči da pođe u lov. 
Bila je ciča zima, snijeg debeo, ali to sve nije 
našega „dugog Štefića" smetalo. Onako dug, 
suh kao trlica, navukao na sebe stare kapute, 
omotao se gunjevima; na nogama je imao vi¬ 
soke čizme; starinsku pušku jednocijevku, koja 
se nabijala štapićem, prebacio preko leđa; ma 
prava slika i prilika kakova strašila za vrapce. 

Ovako obučen nešto prije ponoći izvukao 
se iz svoje kuće: potiho, da ga nitko čuo nije, 
pošao je odvažno kroz uspavano selo prema 
obližnjoj šumi. 

Znao se uvijek hvalisati: „Ne bojim se ni 
vuka ni medvjeda", a to je bilo sasvim ra¬ 
zumljivo, jer u onoj okolici nije bilo ni vu¬ 
kova ni medvjeda. 

Tako je i ovog puta mislio, da je najveći 
junačina, kad se usuđuje po tamnoj noći ići 
u šumu, pa još i u tuđe lovište. 

Ovako misleći dođe u šumu na mjesto, 
gdje će čekati. 

Meku je postavio još dan prije, pa je po¬ 
uzdano držao, da će lisica doći. Veselio se 
unaprijed. Kako i nebi: lisičja koža vrijedi 
mnogo, dade se u gradu dobro prodati. 

Čekao je strpljivo kao pravi lovac. Zami¬ 
slio se. U duhu je izbrajao svu divljač, što ju 
je te zime poubijao i koliko je dobio za nju 
novaca. 

Uto, negdje u daljini zamijeti njegov istan¬ 
čani lovački sluh nekakve glasove. Bit će 
valjda lisica, koja je nanjušila meku. Zgodno 
se namjestio iza jednoga malog grmečka. 
Sav se od veselja potresao; lovačka ga groz¬ 
nica zahvatila. Starinsku pušku, koja mu je 
visjela o ramenu na jednom konopcu, pri¬ 
hvati i stavi u položaj, da može prema po¬ 
trebi odapeti. 

Bio je sasvim miran, da ne uplaši zvijer, 
koja se primicala. 

Upravo u taj čas počeo je mjesec lijepo 
osvjetljivati prodolicu. 

Bila je krasna noć za čekanje. 

Glas, što ga je malo prije zamijetio do¬ 
lazio je bliže; njegovo veselje je postajalo sve 
veće. 

Naćuli uha .. . 

Najednom spusti kraj sebe pripravnu pušku 

za pucanje. 

Prestrašio se. 

Poznavao je glas lisice i svih zvijeri, ali 
ovo mu se pričini, da nije glas ni jedne živo¬ 
tinje. 



Srsi ga prođoše kroz tijelo. 

Malo se ohrabri, pa počne bolje slušati, 
ali se uvjeri, da taj glas zaista nije nalik ni na 
jedan životinjski glas. 

Dobro razgleda oko sebe. 

Na protivnom brijegu, obasjanom mjese¬ 
činom, opazi nešto crno, veliko, pa se polako 
vuče prema njemu. 

— Ali, što je to?! Crno je, veliko... Tu- 
vazija, što li ? 

Počeo je ponovno drhtati, ali je to drh¬ 
tanje odbijao na zimu. 

Međutim se ono nešto strašno, crno, sve 
to više približavalo, a tulilo je i zavijalo sve 
jače i jače. Upravo se u taj čas sjeti hrabri 
lovac Štefić, da je kvaterni utorak: dan, kad 
se po mišljenju praznovjernih ljudi pokazuju 
duhovi, utvare. 

Sada je bio sasma uvjeren, da ono crno, 
veliko, što toliko tuli, zavija i ide prania njemu, 
da je — utvara. 

Strah ga je sasvim svladao. 

Kosa mu se na glavi počne dizati. Osje¬ 
ćao je, da mu se s kosom diže u vis i njegova 
stara kapa. 

Nije bilo druge: htjede bježati! 

Ali evo zapreke. Snijeg visok, noge pro¬ 
padaju. Vidio je, da nikako ne će moći pobjeći 
pred utvarom, za koju je držao, da joj ni sni¬ 
jeg ništa ne smeta! 

Odluči stoga, jer i onako nije mogao po¬ 
bjeći, čekati utvaru, makar se što dogodilo. 

Utvara je već došla na puškomet do hrab¬ 
roga lovca Štefića. 

Još uvijek je drhtao poput šibe na uzbur¬ 
kanoj vodi. Drhtao je kao onaj lovac, koji se 

preplašio medvjeda i govorio: „Puškica, naj 
drhtati, ti si jedna, ja s’ pa jedan, pa smo dva!“ 
Nije mogao drukčije: digao je kokot, po¬ 
digao pušku, prislonio ju čvrsto k sebi, naci¬ 
ljao i — odapeo-- 

Prasak puške u mirnoj zimskoj noći za- 
tutnjio je poput velikog topa. Zadimilo se, da 
nekoliko časova nije ništa oko sebe mogao 

vidjeti. —-— — 

Poveselio se, jer tulenja i zavijanja nije 
više čuo: nestalo ga sasvim. 

Disao je slobodnije. Strah ga pustio. Malo 
se slobodnije ogleda oko sebe, jer je već dima 
bilo nestalo. 

Začudi se: strašilo se ispružilo, koliko je 
bilo dugo, ubijeno od njegova dobro odmje¬ 
renoga hica iz stare puške. 

Pođe bliže k utvari, a to pred njime leži 
— susjedov crni mačak. 

OPATICA - UTVARA. 


Kad sam polazio u gimnaziju i prema 
tome bio velik đak, razumije se, da nijesani 
vjerovao ja, a ni moji saučenici u vračare- 
utvare, vile, vukodlake i što ti ja znam, kako 
se sve to zove; pače sam nastojao svakoga 
razuvjeriti, ako sam samo čuo, da u takve glu¬ 
posti vjeruje. Imali smo jednoga saučenika, 
strašivicu. On je bio razborit, dobar đak, ali 
ipak ni ja, ni ostali saučenici, napokon ni naši 
učitelji, nismo mogli oslabiti to njegovo vje¬ 
rovanje. 

Njemu se uvijek što takva događalo, da 
je nešto neobično vidio. Ako je vidio uveče 
psa, odmah nam je pripovijedao, da je to duh, 
koji se je pretvorio u psa. Drugi put je vidio 
grm, ali to je kod njegove bujne mašte i nje¬ 
gove strašljivosti odmah bila utvara. Ako je 
vidio u grmečku uveče ivanjsku mušicu, mi¬ 
slio je, da je to opet nešto natprirodnoga, i 
mnogo sličnih stvari mu se pričinjalo. 

Nijesmo mogli da ga od toga izliječimo, 
dok se jednoć sam nije opametio, pa je nama 
sudrugovima taj doživljaj sam pripovijedao. 

Evo što mu se desilo: 

— Bili uskrsni praznici, pa me pozvao brat, 
da dođem k njemu — počeo je pripovijedati 
prijatelj. — Tko veseliji od mene; on ima li¬ 
jepe konje, a ja se od vajkada volim voziti. O 
tom misleći i unaprijed se veseleći tome užitku 
došao sam na posljednju željezničku stanicu, 
gdje su me trebala čekati kola; ali, razočarao 
sam se, jer kola nijesu došla. 

Kasnije sam saznao, da brat nije dobio moje 
pismo u pravo vrijeme. Nije bilo druge, nego 
pješačiti. To me nebi bilo smetalo, da se nije 
približavala noć, a vi svi znadete, da me je 
unaprijed hvatao strah. 

Na moju sreću sretnem idući prema mje¬ 
stu, u kom je živio moj brat, jednoga mališa 
koji je išao tim putem. 

Počeo sam s njime razgovarati i vrijeme 
nam prolazilo brzo. Ja sam bio neobično ve¬ 
seo, jer ako je uzame i najmanji stvor, ne 
osjećam straha. 

Noć se je prilično spustila, kad li dođemo 
do jednoga raskršća. 

Na moje najveće iznenađenje, mališ krene 
desno, a moj je put vodio jednako. Tek sada 
ga upitam: 

— Zar ti sokole, ne ideš sa mnom, jer mi 
se čini, da si iz mjesta u koje ja idem. 

— Jesam ja iz tog mjesta, ali moram naj¬ 
prije zakrenuti po poslu u ovo evo tamo selo, 
pola sata odavle udaljeno, a onda ću kući. 

— Zar te ne bude strah?! 

— Ne, ne bude. Pa i zašto da se strašim?! 
Divtjih zvijeri nema; žločestih ljudi u ovoj 
okolici nema, prekrižit ću se i poći mirno, 



s tim lakše što mi je put dobro poznat; uos¬ 
talom, kašnje će zasjati još i mjesec ... 

Tim je svršio, pozdravio i mirno put svoj 
nastavio. 

Neko vrijeme stajao sam kao okamenjen. 
Moj saputnik se bio odobrano udaljio, kad li 
sam ga htio dozvati i potrčati za njim. 

U posljednji sam se čas zaustavio. 

— Je li moguće, — govorio sam poluglasno 
sam sa sobom, — da se ovaj niališ, usudi sam 
još u to selo, pa natrag, pa još ovaj put pro¬ 
valiti, koji ja imadem... 

Evo, on se ne straši, a ja ovolik, pa da 
se strašim?!.. Što bi mu napokon rekao, za¬ 
što sam ga vikao i išao za njim ? Da me je 
strah? Nikada! Ne ću tako! Idem naprijed pa 
što Bog dade i sreća junačka! Čemu da budem 
strašljivica, i još k tome praznovjeran. 

Sjetio sam se svih vaših naputaka, da 
nema strašila ni utvara, pa sam za po sata 
sretno do brata prispio. Samo na jednom 
mjestu, prije nego sam zašao u selo, učini mi 
se, da netko stoji: dug, crn, približavao sam 
se sa strahom, a to je bio — grm. 

Dabome, da se začudiše mojoj hrabrosti, 
jer su ine znali da sam strašiv; nu ja sam se 
pohvalio, da više nijesam strašivica, mudro 
šuteći o mojem saputniku. 

— Živio naš junačina, — počeli smo nii 
njegovi drugovi iskreno se veseleći njegovoj 
promjeni. Napokon: svi smo ga voljeli. 

— O čekajte, drugovi moji, nije time sve 
svršeno, glavno dolazi. 

— Pripovijedaj, — javilo se više nas. 

— Kod brata bilo lijepo. Vozili smo se 
svaki dan; igre, pa kolače ne spominjem. Ne 
ću da vam o tom i pripovijedam, jer bi vam 
zazubice rasle. 

— Ti si rekao, kako želiš, da nam još nešto 
pripovijedaš! 

— Pa da, želim, slušajte. 

— Slušamo. 

— One večeri kad sam došao, reče mi 
brat, da ne budem kao prije spavao u dječ¬ 
joj, nego u posebnoj sobi, jer da sam „mladi 
gospodin 14 , a ne dijete. Premda sam držao, da 
sam izliječen od straha i „utvara 44 , to sam ipak 
molio i uspio, da sa mnom spava najstariji sin 
bratov Stjepko, koji je dvije godine mlađi od 
mene. 

Sve je teklo u najvećem redu do posljed¬ 
nje noći. Spavao sam po svom običaju čvrsto, 
kad li najednom osjetim, da se cijela kuća 
drma; moj krevet kao daje poskakivao. Otvo¬ 
rim oči, buka je još uvijek bila velika. Dan je 
već prodirao kroz spuštene zastore. Uto, na 
moj užas, opazim, pred vratima stoji — opa¬ 
tica, obučena kao obično: crno odijelo i bijela 
kapa na glavi. 

Ukočio sam se od straha ... 

Nijesam mogao maknuti rukama ni no¬ 
gama, a ni zvati u pomoć. Na krevetu kraj 
mene nije bilo Stjepka. U velikom strahu mi¬ 
slio sam da je njega duh opatice već bio od- 
nesao. 

Kako li je dugo trajao moj strah, ne sjećam 

laser; Utvare i vračare. 3 

se već. Napokon se otvore vrata i moj brat 
stupi u sobu, zovne me da ustanem; reće mi, 
da se je Stjepko rano digao, konje priredio, i 
da ćemo skoro otići, da na vlak ne zakasnimo. 
Za kovčeg, što sam ga molio rekao mi, da ga 
je taj čas donio iz tavana. Još si nešto uzme 
iz sobe, i ode napolje. 

Sabrao sam se. 

Pogledam na vrata, a to visi na čavlu ve¬ 
liki crni kaput, na njemu ručnik — dakle moja — 
opatica!... 

Sto ni i se činilo da se kuća i krevet tresu, 
to je bilo od toga, što je brat hodao po tavanu 
tražeći kovčeg. 

— Vjerujte, prijatelji moji, — završio naš 
drug svoje pripovijedanje, — ovaj slučaj me 
potpuno opametio; odonda, mislim, nestalo je 
moga straha, jer sam se potpunoma uvjerio, 
da ta različna strašila uopće — ne postoje. 

STRAŠAN DOGAĐAJ. 

Bio sam kod brata Tončeka. Došetao sam 
k njemu preko brijega iz moga u njegovo selo 
po nekom sitnom poslu. Kod njega sam našao 
dobroga našeg prijatelja i druga, pa se u ugo¬ 
dnu razgovoru pozabavismo do noći. Noć je 
bila tamna, bez zvijezda i mjeseca. Kod otvo¬ 
renih prozora uživali smo u krasnoj ljetnoj 
noći. Sve je tiho i mirno, samo kadšto se čuo 
tihi korak seljaka, koji je gdjegod zaostao i 
sad se vraćao svojoj kući; ili dugo, otegnuto 
pjevanje djevojaka i momaka s drugoga bri¬ 
jega. Do svjetiljke dolijetali su kroz otvoreni 
prozor različni noćni leptirići, i mnogi je opr- 
ženih krila pao na stol. Promatrajući te lepti¬ 
riće pomišljasmo na ljude, koji vrlo često stra¬ 
daju u životu. Konačno smo zamolili Tončeka, 
da nam čita jednu svoju pripovijetku. Tonček 
je čitao, mi smo slušali i tako se uživili u pri¬ 
povijest, da smo se svi prestrašili, kad je pred 
kućom nešto silno udarilo i čuo se kao neki 
prasak. Međutim je praska nestalo i mi smo 
dalje slušali nastavak i svršetak pripovijesti. 

Razmišljajući o pripovjesti, šutjeli smo ne- 

koliko časaka, kad li se najednom velikim 
štropotom otvore vrata, a u sobu stupi prija¬ 
telj Niko. 

Nijesmo ga u prvi mah gotovo ni prepo¬ 
znali, kako je grozno izgledao. Blijed kao sti¬ 
jena, lice, koje je i onako imao dugoljasto i 
suho, kao da se je još bolje produljilo i kao 
da je još mršavije postalo. Usne blijede i is¬ 
krivljene, a oči mutne s pogledom kao u kakva 
luđaka. Odijelo mu bilo sve zaprašeno i za- 
mazano. Šešira nije uopće imao. Ruke i noge 
mu drhtahu kao šiba na vodi. 

Kad je stupio u sobu, činilo se, da će sad 
na pasti, a ovaj nagli nastup izgledao je, kao 
da je upotrijebio posljednje svoje sile, da može 
doći u sobu. 

Svi smo poustajali i pohrlili mu ususret. 
Prijatelj Niko nije ni riječice progovorio, je¬ 
dino mu se usne rastezahu, a ruke sve jače 
drhtahu. I mi drugi nijesmo u prvi čas našli 
riječi, ali smo se ipak toliko sabrali, te ga po¬ 
sadili na prvi stolac, da se odmori i sabere. 
Dihao je teško otvorenih ustiju, koja su mu 
naskroz bila suha. Brzo mu ulismo u usta čašu 
vode, koju on pohlepno popije. 

Glava mu kratko vrijeme klonula, oči je 
zatvorio i kao da je još bolje drhtao. 

Ali to je bilo samo kratko vrijeme. 

Otvori oči, pogledao mene, pa Tončeka. 
Suze mu navriješe na oči i htjede se dići. Nije 
mogao. Posadismo ga ponovo na stolac. Sada 
kao da je došao nešto k sebi. Raširio obje 
ruke, pa nas zagrlio i privukao k sebi čvrsto 

stišćući. Suze su mu još sveudilj tekle. 

Izgledao je kao dijete, koje se ustrašilo, 
pa privija majku k sebi, da ga ne bude strah. 

Pustio nas je iz zagrljaja; suze prestale. 
Oporavio se. Ispitavali smo, što mu je, ali on 
nije davao odgovora. Samo je sjedio, milo nas 
pogledavao, ali još uvijek ustrašenim očima, 
nu nešto manje nego kod dolaska. 

Sjetismo se, pa jedan od nas izađe napo¬ 
lje da vidi, koji je bio uzrok prasku, prije nego 
je Niko došao. Nađen je na cesti Nikin kotač, 
ali razbijen. 

Niko je više puta nosio veće svote nova< a 
u grad ili obratno. Sinulo nam je u pameti, da 
su ga možda napali na putu razbojnici i oteli 
mu novac, zato se ustrašismo. Ponovno ga 
upitasmo uzrok njegovu strahu. 

Nakon duljega vremena toliko se opora¬ 
vio, da nam je mogao ispripovijedati — makar 
i isprekidano — uzrok silnom strahu. 

Konačno je progovorio. Pitali smo ga: 

— Jesi li nosio novac u grad? 

— Jesam. 

— Koliko? 

— Nešto preko dvanaest tisuća. 

— Jesi li ih predao ? 

— Jesam. — Odmah izvadi potvrdu o pre¬ 
danome novcu, te nam je pokaže rukom, koja 
je još uvijek drhtala. 

— A jesi li nosio natrag više novaca? 

— Ne. 

— Možda su te napali razbojnici? 

— Nijesu. 

— Pa što se dogodilo? Pripovijedaj nam! 

— Strašno ... grozno- Trnci me još 

uvijek prolaze. — Prestao je pripovijedanjem, 
te se ogledao unaokolo. Stolac bliže nas pri¬ 
vuče, jer ga je još uvijek bilo strah. 

— Daj pam pripovijedaj. Ne boj se. Sada 
si kod nas. Kotač je spremljen. 

— Što sam ja kotačem došao? — upita 
ustrašeno Niko. — Pa gdje je? 

Rekosmo mu, da je kotač u hodniku. Pi¬ 
tao nas je, kako je došao. Nije se ničega sje¬ 
ćao, još je uvijek bio usplahiren. 

Konačno nam je ipak mogao ispripovije¬ 
dati svoj doživljaj. 

— Vozio sam se kotačem iz grada. Nastala 
je gotovo noć. To me nije smetalo, jer naša 
cesta kako je vrlo lijepa za svaku vožnju, tako 
mi je i dobro poznata. Bio sam bez brige. Pu¬ 
tem sam pjevuckao. Čim sam izišao iz grada, 
nastala je mrkla noć. Još se toliko cesta vidjela, 
da sam bezbrižno vozio. Ćutio sam se sasma 
ugodno. Posao sam svoj dobro svršio, a osim 
toga sastao sam se s rođakom, koji mi je jednu 
ugodnu obiteljsku vijest saopćio, pa sam bio 
dobre volje. Vožnja je bila preugodna, tako, te 
nijesam ni opazio, da sam gotovo pola puta 
prevalio. 

Dok sam se pješice uspeo na brdo i osta¬ 
vio posljednje kuće, sjeo sam ponovno na ko¬ 
tač i vozio se. Pred sobom dosta daleko opa¬ 
zim svijetlo. Micalo se. Držao sam, da netko 
ide putefm i nosi ručnu svijetiljku. Čim sam 

bliže dolazio, svijetlo se prestalo micati, ali je 
postajalo sve veće. Stajalo je nasred ceste. 
Kraj svijetla nije bilo nikoga. 

Vozio sam lakše i upro čvrsto pogled 
prama svijetlu. Već mu se približih kakvih sto¬ 



tinu koračaja. Sad, kao da to već nije bilo ono 
isto svijetlo, koje se prije micalo i bilo ma¬ 
leno. Sve zajedno bilo je dugo po prilici dva 

metra, tamnožarke boje. U sredini bilo je ne¬ 
što uzvišeno i jako žarke boje. Bilo je nalik 
na glavu; ostali dio izgledao je kao tijelo neke 
strašne nemani. Imalo je tanine oči. Glava se 
micala, a tanine oči kao da su se otvarale i 
zatvarale. 

Počeo me hvatati strah. 

Vožnju sam sasvim usporio i konačno si¬ 
šao s kotača; htio sam prići bliže, da vidim, 
što je. Ali toga časa se ta utvara ili kako bih 
je nazvao, počela još bolje micati glavom; još 
bolje počela otvarati i zatvarati oči, a oko nje 
kao da se pružali plameni jezici. 

Hvatala me drhtavica. Ustobočio sam se. 
Htio sam bježati, ali mi noge utrnuše. Nijesam 
se mogao ni maknuti. Htio sam se okrenuti 
na drugu stranu da ne gledani, ali kao da sam 
bio omamljen: morao sam gledati u tu strašnu 
neman. Sada što je slijedilo, ne mogu vam ni 
opisati. Ta strašna utvara kao me je htjela 
sasnia uništiti: kretala se, micala na sve strane. 
Neko vrijeme potamjela, a onda se opet još 
bolje osvijetlila. Oko nje je nešto pucketalo. 
Jednom riječju: grozno! Tim groznije, što se 
nijesam mogao ni micati, a morao sam to sve 
gledati. 

Jednoga časa sinulo mi u pameti, da možda 
to nije sve tako. Možda mi se pričinja od straha. 
Ali, velim vam: gledao sam svojim rođenim 
očima sve kako pripovijedam ... 

Bio sam osuđen: trpio sam! Te muke se 
mogu porediti paklenim mukama. 

Kako je dugo ta muka trajala ne mogu 
prosuditi, ali mi se činilo da je vječnost. 

Nadao sam se, da će možda još tko doći 
da me spasi, ali nikoga ni otkuda. Sve je bilo 
tiho. Noć je postala još tamnija, a utvara još 
svijetlija. 1 kao da nijesam dosta pretrpio, 
utvara se počela prema meni micati. 

Ledeni znoj me oblije . . . 

Lagodan vjetrić počeo popuhavati, ali ni 
taj nije pomogao. Druge minute bilo mi je 
vruće da htjedoh izgorjeti. To se tako izmje¬ 
njivalo, a ja sani se čudio — dabome koliko 
sam u tim časovima mogao misliti — kako me 
uopće drhtave noge mogu još držati ... 

Moj istančan sluh kao da je u gluhoj noći 
nešto zamjetio. Izdaleka, tamo od grada čuo 
se još tihi — koji se svakog časa povećavao 
— topot konja. Ohrabrio sani se; nadao sam 
se: dolazi mi spas! Kola se približavahu. Već 
sam čuo viku kočijaša i drndanje kola. Začas 
na zavoju ceste opazim kola osvijetljena jed¬ 
nom svjetiljkom. Na par sekunda pustio sam 
s vida neman na cesti i gledao kola, koja su 
dolazila. 

Ali strahote! Dosadašnji strah bio je ne¬ 
znatan napram onome, što je došlo. 

Kola, kako su se sve više približavala, 
kao da su postala tiša — dok ih se konačno 
nije ništa čulo: kao da u zraku lebde. Svijetlo 
na kolima postalo je sve to veće. Nagibalo se 
prama meni i podvostručilo. 

Ogledam se na utvaru na cestu. I ona kao 
da je postala veća. Osvijetljenu glavu nagibala 
je prania dolazećim kolima, te kao da se do¬ 
govarala o mojoj sudbini... 

U glavi mi se rodila osnova, koju kane 
izvesti: kola će doći, kojima je vođa sam vrag, 
pa će me odvesti — Bog neka znade kuda!... 

Strah me sasvim obvladao, te nijesani znao, 
što činim. Besvijesno se maknem. Pograbim 
kotač, da ću s njime pobjeći. Nekako mi uspije 
da ga dignem na leđa i počeo sam bježati: 
preko grabe, pa u polju načinim velik polu¬ 
krug od pola kilometra i opet izađem na cestu. 
Ali kako nijesam ođ straha ništa vidio, to se 
spotaknem o kamenje na kraju ceste, i padnem 
preko kamenja zajedno s kotačem u prašinu . .. 

Nijesam imao snage da se dignem. Ostao 
sam ležati na cesti. Kako dugo — ne mogu 
proračunati. Čekao sam u besvjestici što će se 
dogoditi. 

Nakon nekoga vremena jako me zaboljela 
noga na koljenu — tu prijatelj Niko pokaže 
koljeno: hlače su bile poderane, a noga raz¬ 
bijena — opipao sam je, ogledao se, ali nije¬ 
sam vidio ni kola, ni utvare. Teškom mukom 
dignem se i evo, ne znam ni sam, kako sam 
ovamo došao ... 

Svršio je pripovijedanjem ovoga strašnog 
doživljaja i nujno se zamislio. Mi, koji smoga 
slušali, pomislili smo, da to nije ipak tako 
strašno, kao što je Niko prikazivao. Na cesti 
ili pokraj nje mogla je biti naložena vatra, pa 

se je u tamnoj noći njemu sve ostalo pričinjalo 
jer je bio strašivica. A što se tiče kola, što su 
dolazila, to je sasvim nešto običnoga da iniadu 
svjeću zapaljenu, jer je bila noć. Od straha si 
je utvarao mnogo više i otuda nepotreban užas. 

Sve smo mu to rastumačili, ali se nije dao 
uputiti. Tvrdio je, da je sve uistinu tako vidio, 
kako nam je pripovijedao. 

Napolju je izišao mjesec i osvjetljivao cio 
kraj kao daje dan; no Niko ipak ne htjede 
poći kući, premda bi ga prijatelj više od pol 
puta pratio, jer je i on istim putem polazio. 

* 

Kasnije sam više puta mislio o Niki i nje¬ 
govom strahu. Poznavao sam ga više godina, 
pa sam znao i to, kako on nije bio baš toliko 
strašljiv. On je na primjer u svom uredu imao 
mnogo posla sa strankama. Ako ga je tkogod 
samo nešto malo pitao za razjašnjenje — to se 
je odmah rasrdio do bjesnila; nije bilo bogu- 
mrske kletve, koju nije kleo. Toga se nije bo¬ 
jao, a vidjeti po noći svjetlo na cesti, to ga je 
plašilo. Nije vjerovao u Boga; nije vršio božje 
odredbe, i nije ga bilo strah. Ali nasuprot, 
kad je grmjelo: e onda makar da je bilo koje 
doba noći, bježao je iz svoga stana sa svom 
svojom porodicom u podrum od straha! 

A mi drugi ljudi? Da li mi bježimo ispod 
ruke Svemogućega? 

Bio je veliki čudak! 

Već sam bio gotovo zaboravio na doživ¬ 
ljaj prijatelja Nike. Prošlo je otada prilično 
dugo: nekoliko mjeseci. Jednoga dana vozio 
sam se iz grada kotačem. Već sam bio blizu 
kuće, kad li na jednom zaokretu kod velikoga 
drvenog mosta opazim na svoje čudo, gotovo 
nešto sasma slično, kako je to prijatelj Niko 
pripovijedao. I ovog puta bila je tamna noć 
bez mjesečine. Nešto podalje pred sobom opa¬ 
zim nešto svijetlo, u sredini uzdignuto kao 
glava. I oči je imalo. Micalo se. Ma upravo 
kao Nikina utvara. Istina, stao sam i samo 
kratko vrijeme gledao, ali sam odmah stvorio 
odluku: otići ću onamo i vidjeti, što je. Znao 
sam, da mi se više pričinja, pa sam bio bez 
ikakova straha. Krenuo sam k toj ,,utvari“ bliže 
— pošto sam kotač položio na zemlju. Pribli¬ 
žim se, pa što sam našao? Ono, što sam oče¬ 
kivao: nije bila nikakova ,,utvara“. Pastiri su 
ložili vat^u, pa je jedan panj, koji nije sav iz¬ 
gorio, stršio. Vjetrić je popuhivao, pepeo je 
padao, a panj se osvijetlio. Sami ostaci žera¬ 
vice, koji su bili naslagani na hrpi, mnogo su 
k tome pridonijeli i, eto: to je bila onakva 
utvara, kakve se prestrašio prijatelj Niko. 

* 

Za nekoliko dana došao Niko k meni. 
Odveo sam ga do mjesta, gdje sam ja vidio 
,,utvaru“ — jer nije bilo daleko od moje kuće 
i pokazao sam mu. Vjerovao je, ali je ipak 
ostao kod svoga, da je ono, što je on vidio, 

bilo ipak nešto drugo nego ovo, što sam ja 
vidio. 

Nijesani ga još potpnno razuvjerio, ali mi 
je ipak obećao, da će i on uvijek ići gledati 
što je, ako tako šta doživi. Ja sam se time za¬ 
dovoljio. Znao sam, da će se odmah uvjeriti, 
da to nijesu nikakova strašila, nego samo puko 
— utvaranje. 


<<r 

ĐAK I VRAČARA 


Zima je. Snijeg je pokrio svu površinu 
zemlje metar debelo. Putova za saone još nema, 
jer ga ne dospješe načiniti. Samo je od kuće 
kroz selo uska prtina, da se mogu suseljani 
pohađati. Nebo je vedro kao riblje oko, a zima 
ciča, kakove stariji ljudi ne pamte. Odraslija 
djeca, koja imadu dobru obuću i odjeću — vide 
se na pragovima kuća ili po krpljetima, pa se 
dozivaju. Dogovaraju se, kako će sa svojim 
malim saonama načiniti put, pa se „voziti sa 
susjednog brijega u prodol. 

U selu je ubrzo sve utihnulo. 

Noć se spustila, premda je istom četvrta 
ura popodne uminula. 

Po selima je običaj, da se ovako za zim¬ 
skih večeri sakupljaju bilo kod jedne kuće, bilo 
izmjenice po drugim kućama na prelo (raz¬ 
govor). 

Te večeri imalo se prelo sabrati kod Fra¬ 
nje Barića. Kuća mu kila na kraju seoca, podno 
brijega. Još nije potpuno ni zamračilo, već su 
dolazili najmarljiviji prelaši — djeca. 

Kod Franje Barića ukućani su brzo povc- 
čerali, čvrsto naložili veliku, zemljenu peć i 
čekali, dok se društvo sakupi. 

Čim se tama bolje spustila nad selo, bura 
bivala sve to jača; što nije ništa smetalo prpo¬ 
šnoj mladeži, mladim snahama, a ni djeci da 
pođu na prelo. Ubrzo se soba, koja i onako 
nije bila velika — napunila. Ženskadija s pre¬ 
slicama posjedaše oko vruće peći; stariji ljudi 
s lulama u ustima smjestiše se oko stola, nad 
kojim je gorjela svjetiljka. Djece je bilo tu i 
tamo; prisluškivali su hoće li tkogod početi 
štogod pripovijedati, da ga slušaju otvorenih 
ustiju. Momci su čekali, kad će gospodar kroz 
mali otvor od tavanskih dasaka nabacati ku¬ 
kuruz, da ga rulje. 

S početka se je čulo samo zvrndanje vre¬ 
tena od peći i cmokanje iz lula staraca kod 
stola. Još se prelo nije razvilo. Ako je tko i 
govorio, bio je razgovor tih. 

Odmah je postalo živahnije, čim su počeli 
kroz tavansku rupu padati klipovi kukuruze. 
Ubrzo se njima napunila soba. Mladež se dala 
marljivo na posao, koji im je išao od ruke. 
Uz šalu i smijeh razvila se pjesma tako, te su 
žene kod peći i starci kod stola morali svaki 
razgovor obustaviti. 

Večer je brzo prolazila. 

Napolju sve jače bura zavijala. Kadikad 
se potresli mali prozorčići, premda su bili čav¬ 
lima zabijeni; zanjihala se i stara klimava vrata. 
Tim je ugodnije bilo u toploj sobi. Pjesma je 

prestala, a djeca su najprije tiho, a kasnije 
sve glasnije počela moliti „strica Juru“ da im 
štogod priča. 

Stric Jure, kako su ga svi nazivali, bio je 
staračac preko sedamdeset godina. Sijed kao 
ovca, ali je ipak uspravno hodao, uspravnije 
nego koji mladac. Svi su ga voljeli, jer je znao 
slatko pričati; ama šlušao bi ga, štono riječ, 
gladan i žedan. 

— Striče Jure — molio je jedan dječak 
— dajte nam opet pričajte štogod ... Pričajte 
nam o onoj „hudoj vračari!“ 

Stric Jure je mirno sjedio, kao da ni ne 
čuje molenja. Mirno je pušio svoju veliku, 
drvenu srebrom okovanu, lulu s dugim kami- 
šem. Samo kadikad je pljucnuo, pa opet pote¬ 
zao velike i guste dimove. Lulu je skidao s ka- 
miša, cijedio juhu, opet je postavljao na kamiš, 
s dugom iglom kopao po njoj, da bolje sapi; 
uzimao je tri-četiri šibice ,,žveplenjače“, palio 
ih o svoje stare hlače. Svi su znali, da se pri¬ 
ređuje, pa da će početi pripovijedati. 

Počeo je. 

Slušali su ga, premda su već gotovo svi 
čuli sve njegove priče. 

— Da, tako je to bilo, djeco moja — zavr¬ 
šio bi stric Jure — huda je to bila vračara, a 
i osvetljiva. Živa vam je to istina. Ne jedamput, 
nego možda stoput mi je to pripovijedala moja 
pokojna baka, a njoj je pripovijedala njezina 
mati. Ona je tu ,,hudu vračaru 44 u glavu po¬ 
znavala . .. 

laecr: Utvare i vračare 

49 












— No dobro, da sada ne živi, ta huda 
vračara — netko se javio iz društva drhtavim 
glasom. 

— No pa da i živi, — javi se momak 
Marko, nebojša — nijesam tako lud, da bih se 
je bojao ... Pa napokon, ja ni ne vjerujem u 
te gluposti ... 

— Jao, sinko, što si to rekao?!... Nemoj 
tako! Znaš, istina, ne živi više ona huda vra¬ 
čara, ali ... 

— Što, ali — opet će nebojša Marko. 
— Možda se je moramo bojati i sada, kad je 
nije više na životu?! 

— Istina, — prisloni drugi momak ovome 
nebojši — čemu da se nje bojimo? Da je ona 
bila vračara, i da je znala i mogla vračati, 
čemu sebi ne bi vračala, da još danas živi, i 
da joj je dobro ... Sami ste striče Jure pripo¬ 
vijedali, da je ta huda vračara bila siromašna. 

— Da, sinko, — stric će Juro — Huda je 
bila siromašna, ali je ipak bila strašna. Nijesam 
li vam već pričao, da su je jednoć poslije nje¬ 
zine smrti u društvu ogovarali, ovako na prelu, 
pa što mislite, što je ona učinila — premda je 
je već bila mrtva? 

— Što je učinila? — zapitaše više znati¬ 
željnika, kojima se već počela kosa dizati na 
glavi od straha. 

— Odmah ću vam reći! Zdrmala je kućom 
tako jako, da se malone urušila, da nijesu brzo 
prestali o njoj govoriti i ogovarati je ... Zato 
vam kažem, nije vrijedno o tom dulje govoriti 
jer znate ... 

Tu je stric Juro prestao, jer je napolju 
bura počela još strasnije zavijati, da se zabiti 
prozorčići još bolje počeli tresti ... Pas je stao 
tužno—bolno zavijati. Svi su prestali s radom. 
Čini se, da i najhrabrije spopada jeza. Neki se 
počeše križati i pobožno skidati šešire, stare 
bake šaputahu tiho molitvu ... 

Za neko vrijeme vjetar se utišao, pas je 
prestao zavijati, a momak Marko nebojša, stade 
i dalje tvrditi, da se ipak neboji ni svih na 
svijetu vračara, a kamoli hude vračare, koja 
je već odavna otišla Bogu na istinu. 

Većina ga stadoše opominjati, našto se 
nebojša nije obazirao, nego je uvijek svoje 
tvrdio, u čemu su ga neki, ali u manjini po¬ 
magali. Zato se opet javi stric Jure: 

— Sinko, nemoj! Znaš, da bi mogla doći 
huda vračara, pa nas sve podaviti. Zar nisi 
vidio, kako se malo prije razbjesnjela, da je 
skoro kuću srušila? . . . 

— Moj striče Juro, oprostite, ali ono nije 
bila huda vračara, nego vjetar!... 

— Dobro, dobro sinko!... Ti ne vjeruješ!... 

— Ne, striče; to su priče i ništa više! 

— A što nijesi čuo psa, kako je zavijao, 
kad se kuća tresla, jer je tog časa jamačno 
bila u blizini ,,huda“, ali smo zašutjeli, pa se 
vratila. Pas to osjeća ... 

— Striče Jure, ono nije bila ,,huda“, nego 
je pirila strašna bura, pa je morao pas zavi¬ 
jati, jer mu je zima, a jamačno ga je bilo i 
strah; jer pas ne laje sela radi nego sebe radi! 

Sad je nastala sveopća prepirka. Nebojša 
Marko i drugovi odlučno su tvrdili, da ono 
nije bila vračara, nego obična bura, a da pas 
zavija, to je nešto običajno; jer pas zavija više- 
put i u ljetno doba, kad mjesec uštap svijetli, a 
kamoli ne će u zimi, po silnoj buri i mećavi. 

Stric Jure i ostali, a osobito ženskadija, 
opeta su tvrdili protivno i molili nebojšu Marka 
i druge, neka zaboga prestanu govoriti protiv 
vračara i osobito protiv ,,hude“, jer da je upravo 
vrijeme između dvanaest i jednoga sata — vri¬ 
jeme, kada one svoje mogu izvoditi, jer u to 
doba kao da one imaju najviše moći. 

U toj općenitoj prepirci javio se i jedan 
sitan glas, koji je pristajao uz Marka, pa je 
pobudio sveopće začuđenje; jer malo ih bilo 
Markovih pristaša. Istina, po broju ih je bilo 
prilično, ali ipak prama ostalima bijahu u ma¬ 
njini, nu po osvjedočenju malo, a najmanje ona- 
kovih, kojima nije za toga razgovora, za zavi¬ 
janja psa i hujanja bure, zadrhtalo junačko 
srce u njedrima. 

Svi se okrenu malome govorniku, koji je 
dosada samo šutio i mirno slušao razgovor 
starijih. 

Momak Marko i njegovi prištaše odobra¬ 
vali su svome novom, premda i malenom 
pristaši; dok su stric Jure i njegovi pristaše 
mrmljali. Čuo se jedan glas: 

— No baš ste dobili pristašu!... Toga 
balavca . -. Taj baš zna, što su vračare!... 

Ništa to ne smeta što je mlad, ali mi 

se sviđa, što ne vjeruje u ono, čega nema — 
reći će nebojša Marko. 

— A čigov si ti moj mališu?... Star sam, 
pa te dobro ne vidim, a glas ti ne poznajem, 
— stric će Jure. 

— Ja sam, striče, Petar Nikolin, iz druge 
strane sela. 

— No, no, sad znam ... Pa odakle si ti, 
pile to pozobao, da ne vjeruješ u vračare? 

— Čuo sam u školi, od gospodina učitelja, 
koji nam je pripovijedao, da: vračara, vila, vu¬ 
kodlaka, danja, utvara i drugih kojekakvih 
strašila uopće nema; to su samo priče! To 
nam je dokazao, pa ja u sve to, pa ni u vra¬ 
čare ne vjerujem! 

— Hm! Pa u koji razred ideš ti mudra- 
čino ? 

— U četvrti, striče! 

— Eto vidiš! Današnje vrijeme ti je teško; 
današnje vrijeme već ne vjeruju djeca nama 
starima. Malo popođe u školu, već se drži, kao 
da je pozobao sve znanje ovoga svijeta; hoće 
jaje da je pametnije od koke ... 

— 1 pravo je striče; tako i treba! Mlađi 
mora da sve više znadu, drukčije ne bi mogli 
živjeti — prousti nebojša Marko. 

Nastala je ponovo prepirka. Marko je do¬ 
bivao sve više pristaša, otkada se izjavio uz 
njega i đak Petar. 

Većina mlađarije išla je u školu, pa su 
znali, ono što i Petar. Sada, kad su čuli i vi¬ 
djeli, da ovaj mališ, đak pristaje uz Marka, i 

da se ne boji, da nije plašljiv, izašao i njima 
strah iz kostiju, i njima je počelo srce u njedrima 
življe udarati, pa se živo zauzeše za Marka i 
čvrsto udariše protiv vračara. Markova stranka 
bivala sve veća, jer i druga školska djeca, pače 
i djevojčice izjaviše, da ne vjeruju u vračare. 
Kao da će pobijediti. Uto se opeta nešto neo¬ 
čekivano dogodi. 

Napolju vladala tišina. Bura je prestala 
zavijati. Svijetlila je mjesečina. Pas najedamput 
počne opet zavijati, ali strašnije nego prviput, 
kada je bura bjesnjela. 

Razgovor i svaka prepirka prestane. Pri¬ 
staše strica Jure vidjeli su u tom potvrdu svoga 
vjerovanja, jer su držali, da se ,,huda“ opet 
pojavila, a pas je vidi, pa da zato i zavija tako 
strašno. Nastade opet strah i trepet; počeše 
se strašivice ponovo krstiti, šešire skidati, a 
ženskadija šaputati molitvu ... 

— No, Marko, je li još ni sada ne vje¬ 
ruješ?—prousti drhtavim glasom jedan pristaša 
strica Jure. 

— Ne vjerujem! Zašto bih vjerovao? Psu 
je to posao. Zima mu je, pa zavija!... 

— Hej, nemoj tako! Nemoj, da nas sve 
u zlo metneš! Znaš li, da je rekao stric Jure, 
da bi nas ,,huda“ mogla sve podaviti, — opet 
će onaj isti drhtavim glasom. 

— Toga se ne moramo bojati! 

— Bormeš, ja se bojim, — javi se jedna 
snaha iz kuta kod peći, — ja ne idem do jutra 
odavle. Gazda Franjo valjda nas ne će potjerati ?! 

— Ne bi ni mogao, ni kocem, — nadoveže 
druga snaha. 

Uto je pas ponovo počeo zavijati. Strah 
je plašivicama još jače ušao u kosti. Sad se 
javi đak Petar: 

— Znate što? Ja idem napolje, pa ću pus¬ 
titi psa Garova ovamo u kuću. U dvorištu mu 
je strašno zima, pa mora zavijati. 

— Nikuda ne idi! Što ne znaš, daje napolju 
,,huda“. 

— Nikuda, nikuda, — povlađivahu mnogi, 
ali se ujedno čudili hrabrosti đaka Petra, 
koji bi se sada usudio napolje. 

U sobi je vladala strašna vrućina. Soba 
je bila malena i niska, društvo veliko, a do¬ 
maćin je bio nametao punu peć panjeva, pa je 
upravo bilo nesnosno vruće. 

Prepirka se nastavljala, dok ponovo pas 
počne tužno — bolno zavijati. 

Opet prestade svaki razgovor. Dah seje mo¬ 
gao čuti. Ako je tkogod od pristalica Markovih 
htio govoriti, ostali ga ušutkaše. Vladala grobna 
tišina ... 

Ali se dogodi nešto još strašnije. 

Pas je i dalje zavijao, a svjetiljka, koja je 
visjela nad stolom i već slabo gorjela, premda 
je bila još napola napunjena petrolejeni, najed¬ 
nom je sama cd sebe utrnula. .. 

Svi se zaprepastili. Bez riječi se počeše 
ogledavati na prozorčiće, kroz koje je dopiralo 
slabo mjesečevo svijetlo, te na pukotine zem- 

Ijenc peći, kroz koje se vidješe svijetli traci 
ognja, koji je plamsao. 

Nastade sveopća strava i metež. 

Nekoje žene počeše zdvojno vikati ... Pri- 
tiskale se jedna uz drugu... Pokrivati lice 
rukama ... 

Pojedini muškarci, kad se oslobodiše pr¬ 
vog straha, užigaše žigice, ne bi li ponovo 
upaliti svjetiljku. Nije im pošlo za rukom, jer 
žigica, ako je i počela gorjeti, to se ubrzo utr¬ 
nula. Svaki im se pokušaj izjalovio. 

— Tako je — plačljivo će stric Juro — 
evo, sad imaju ... oni, koji ne vjeruju, neka 
vide... Kuku, mene!... Bože nam prosti gri¬ 
jehe ... ja ... i više nas nijesmo ništa govorili 
protiv ,,hude“ ... to sam Bog znade!... 

— Što ćemo sada? poupita netko drhtavim 
glasom. 

— Ne znamo — javi se više njih. 

— Ja znam, poviče đak Petar. 

— Daj, da čujemo, mudračino: de ti 
upali svjetiljku ... de ti potjeraj ,,hudu“ ... 
koja će nas — ... 

— Ne bojte se, striče Juro, ne će nam 
ništa ,,huda“, jer ona mirno leži u grobu. Za 
svijetlo je lako, jer ću ga ja odmah upaliti ---- 
opet će đak Petar. 

— Mali, ne radi od nas još i bene ... što 
bi ti upalio svijetlo, kad mi svi ne možemo?!... 

— Da vidimo! 

Svi su znatiželjno čekali, hoće li đak Petar 
zaista upaliti svjetiljku. 

Đak Petar skoči iz rpe, pa se oprezno 
dovuče do stola, skine svjetiljku ; potraži žigice 
i pode prama vratima. Otvori ih širom: skine 
oprezno tuljac sa svjetiljke i zapali je bez ika- 
kove zapreke. 

— A-a-a! čulo se je začuđenje sa svih 
strana. Nastala su različna pitanja. Sve kao da 
je strah prošao. Nije im smetalo što su još 
uvijek bila vrata otvorena. Nijesu se bojali 
,,hude“. 

— Pa kako si mogao upaliti? zapita stric 
Juro. 

— Lako, moj striče, odgovori Marko. I 
meni je to poznato, jer sam išao u školu, ali 
Petru je to bolje u pameti, pa neka vam on 
to sam rastumači; jer ste vi mislili, da je to 
,,huda“ utrnula svjetiljku... Dakle reci im 
Petre! 

— To je sasvim jednostavno ... U sobi 
nije bilo ništa kisika ... — Petar će. 

— Kakvoga kisika, — zapitaju neki — mi 
ne znamo, što je to ... 

— Gledaj ti mudračine, — jedan će šaljiv- 
đija, koji je valjda već zaboravio na pretrpljeni 
strah —- dakle za gorenje treba tog tvog kisika, 
a ne drva ... 

— Prestani — opomene ga stric Jure — 
neka nam školarac rastumači, što mi ne znamo. 
Zar nijesi vidio, da je zapalio svjetiljku, što 
svi nijesmo mogli ... dakle đače, tičenjače, reci 
nam što znaš, da i mi budemo pametniji ... 
Reci nam, kakav je to kisik ... 

Kisik je u zraku; — opet će Petar — 
zrak se sastoji od kisika i još nekih sastavina. 
Za disanje i za izgaranje trebamo taj kisik. 
Dok toga kisika nema, teško nam je disati, 
isto tako, kad na kojem mjestu nema kisika, 
naime kad se potroši, kao što je bilo ovdje, 
to nije mogla svjetiljka gorjeti, nego se mo¬ 
rala utrnuti ... Zato sam i prišao k vratima, 
otvorio ih, da dođe u sobu čistoga uzduha, a 
s njime i kisika, pa ste vidjeli, da je svjetiljka 
odmah gorjela ... 

— Dobro, dobro, sinko, moj, vidi se da 
nijesi badava išao u školu... Znadeš više, 
nego mi drugi ... E, da, škole su škole ... 
— jedan će iz društva. 

— Eto vidite — dragi moji ljudi — javi 
se nebojša Marko, —- da sam ja imao pravo; 
eto vidite, da to nije bila vračara ,,huda“, nego, 
nije bilo čistog zraka i to je sve ... Eto, sada 
ni pas ne zavija, vidite da je među nama, 
pa mu je toplo, doveo ga je naš školarac 
Petar ... 

Svi prisutni su priznali, da imadu ne¬ 
bojša Marko, đak Petar i njihovi pristaše 
pravo; svi su uvidjeli, da su to samo pripo- 
vjesti, a da vračara uopće nema, pa se bez 
bojazni, premda je bila noć, svi zadovoljni 
vratiše svojim kućama. 

VRAČARA MANDA. 

I. 

Dugo se već sjećam vračare mande. Upo¬ 
znao sam je kao dječak. Vukla se tiho — ne¬ 
čujno kroz selo; sjećam se, kako se ugibahu 
ne samo djeca, nego i stari, da se s njom ne 
sastanu, jer da je ,,vračara“. Djeca višeput 
znadu prosjake, starce i starice uznemirivati, 
nu, što se tiče naše junakinje vračare Mande, 
ona je bila iznimka. Nju, ne samo da nijesu 
uznemirivala, nego su je i iz daleka pozdrav¬ 
ljala, ali su ujedno gledala, da se čim brže 
udalje, premda je Manda bila mirna i tiha 
ženčica. Sa sobom je obično nosila kolačića, 
ili šećera, pa bi nudila djeci. Nu, nije poma¬ 
galo: svejedno je nijesu voljela, usuprot: bo¬ 
jala se! 

Sa mnom je bilo drukčije. Ja se je nijesam 
bojao, šta više, volio sam je. Volio sam je 
osobito zbog njenih slatkih priča. 

Zato se je i sjećam točno, kao da je vi¬ 
dim pred sobom: sjedi na tronošku, za pašom 

joj preslica, a u ruci vreteno, koje se samo 
kad i kad okreće, a ona slatko — umiljato 
priča ... priča ... 

Bila je niska stasa. Tijelo joj je suho i 
sitno. I ruke joj bile [mršave, a prsti dugi i 
tanki, ali bez dugih nokata. Lice joj je dugo¬ 
ljasto i navorano. Oči su joj malene, a začudo 
blaga pogleda. Nosila je odjeću kao i druge 
seljakinje, a hodajuć selom podupirala se o 
mali štapić. 

Ljudi su pričali da ona lijepo postupa sa 
svim ljudima pa i s djecom, ali da to čini pro- 
računamo, samo da može svoje vraćanje lakše 
i nesmetanije izvoditi. Tvrdili su, da je višeput 
u svom bjesnilu strašna, a onda, koga u svom 
bjesnilu zahvati štapom, tomu jao i pomagaj! 
I odrasli su je izbjegavali. Nitko baš nije rado 
s njom razgovarao. Ali se ipak dešavalo, da 
su dolazili ljudi i žene vračari Mandi u raz- 
ličnim svojim potrebama. Ljudi je medu so¬ 
bom nazivaše „vračara Manda“, a kada su s 
njom govorili „kuma Manda“. 

Kada bi kome dodijali kakovi jadi, nevo¬ 
lje ili nesreće, onda bi mnoga praznovjerna 
žena tražila lijeka i savjeta u vračare Mande. 
Kad bi kome krava prestala dojiti, i onda bi 
se mnoga domaćica navratila vračari Mandi, 
pa joj stala govoriti: 

—- Bog, kumo Mando! Čujte! Moja rumenka 
prestala dojiti. Mislim, da je tomu kriva moja... 
ona ... znate susjeda lajavica Persa. Potari je 

sveti Križ! Zavadile smo se, pa eto vidite, 
kumo Mando što mi učinila... urekla mi 
kravu ... 

Vračara Manda potvrđuje, da je uistinu 
susjeda Persa kravi „oduzela mlijeko 44 , ali da 
će ga ona već „vratiti 44 . 

Zabrinuta domaćica ostavi Mandu i ode 
kući. Bila je duboko uvjerena, da će odmah 
ili barem skoro njena krava opet davati mli¬ 
jeka. Pa gle! Krava bila bolesna, pa opet 
ozdravila i ponovo davala dosta mlijeka. Sad 
je bila domaćica potpuno uvjerena, da je po¬ 
mogla samo vračara Manda. 

Tako je bilo mnogo praznovjernih ljudi, 
a osobito žena, koje su dolazile do vračare 
Mande, da im u nevolji pomogne svojim vra¬ 
ćanjem. Drugi su tražili, da im gata, kakova 
ih budućnost čeka, ili da im se ispuni koja 
skromna željica. Treći su u nje molili različite 
lijekove protiv bolesti peradi, domaće stoke, 
ili u korist kojega čeljadeta u kući. Vračara 
nikoga ne odbija. Nikomu ne kaže: to ne ću, 
to ne mogu! Ona sve može, u svem uspijeva. 

Manda je tako sve po malo postala zna¬ 
menito lice, pa su je posjećivali ljudi iz bliza 
i iz daleka. Razumije se, nitko nije dolazio 
praznoruk. Svatko je rado donosio neku mi- 
loštu: brašna, jaja, mesa, a i novaca. Premda 
je Mandino zemljište bilo pusto, ipak ona 
nije oskudijevala ni na čemu, šta više: njezina 
je kuća bila puna svega. 

II. 


Manda se uza sve ostalo mnogo bavila 
i varenjem različitih ljubavnih napitaka. Kad 
su roditelji htjeli, da ožene sina za ovu ili 
onu djevojku, a on se nećkao, ajde onda vra¬ 
čari Mandi, da pomogne. Pa i sami mladenci 
znali su često, a ponajviše noću dolaziti do vra¬ 
čare Mande, da im skuha ljubavnih napitaka 
od različnih poljskih i gorskih travica i biljki, 
koje pomažu, da tko koga zavoli. 

Sada se upravo sjećam jedne ,,vračarije“ 
Mandine. Zanimljiva je, pa ću da vam je is¬ 
pričam. 

Živio u selu imućan gazda. Imao jedinicu 
kćerku. Neko vrijeme bilo mu je žao, što nema 
sina, koji bi mu pod stare dane bio desna 
ruka — ali se poslije primirio, misleći, da će 
nastojati priženiti valjanoga momka iz imućne 
koje seoske kuće, koji će mu još i povećati 
imutak. 

Svoju je jedinicu kćerku volio i pazio na 
nju, kao škrtac na svoje blago i drago kamenje. 
Ali je i ona bila zorna djevojka. Bila je dobra 
i mila kao dobar dan. Usto bijaše jedra, pu- 
nana i rumena kao jabuka. Oči joj bliješte 
kao dva alem-kamena. Zubi joj sjaju kao dva 
niza bisera, a vrat joj je divan kao u labudice. 
A grlo joj zvonko i milo kao u slavuja. Kad 
zapjeva mile naše hrvatske pjesme, gladan bi 
je vazdan slušao. A ruke su joj marne, brze i 
vješte u svim domaćim poslovima. Takovih 

nema ni jedna djevojka na daleko i široko. 
Je li onda čudo, što su se i otac i majka na¬ 
dali, da će se seoski momci otimati za njihovu 
vrijednu i lijepu, a i bogatu kćerku Ivu. 

Vrijeme je prolazilo. Lijepa je Iva dorasla 
do udaje. Prošla jedna, druga i treća godina, 
ali prosaca za lijepu Ivu nema. Poudale se već 
sve njezine vršnjakinje, pa i posve siromašne 
djevojke — ali Iva ostaje sama neudata. — 
Bit će, da je tomu bilo krivo, što je lijepa, 
dobra i plemenita Iva bila na desnu nogu po¬ 
nešto — hroma. 

Njezini roditelji zdvajali. Nikada si nijesu 
znali protumačiti, koji je uzrok, da se njihova 
dobra, lijepa, marna, a i imućna jedinica kćerka 
Iva ne može udati. Roditeli su bivali svakoga 
dana stariji, a otkuda momka daje zaprosi. Bije¬ 
dni roditelji nijesu ni izdaleka mislili,koji bi mo¬ 
gao biti razlog, ali napokon su ipak uvidjeli, 
da je tomu jedino kriva ova pogreška. 

Nije bilo druge, već se roditelji sprijateljiše 
sa svojom sudbinom. Iva je već dvadesetu go¬ 
dinu života prošla, ali se nije ni najmanje 
snuždila, što je ostala neudata. Ona je i dalje 
ostala marljiva, zadovoljna i vesela kao i do¬ 
sada. Ona je marljivo radila svoje poslove, 
kojih je u njezina oca bilo dosta, jer je go¬ 
spodarstvo bilo veliko tako, te su morali najmiti 
mnogo radnika i držati više sluga i služavki, 
da mogu zemljišta obrađivati. 

U to vrijeme služio je kod njih mlad, 
dvadesetčetiri godišnji momak imenom Stevo. 


jager: Utvare vračare 

Bio je visok, jak, kršan, radin i skrban, da je 
gospodar bio s njime osobito zadovoljan. Na¬ 
ročito ga je resila jedna vrlina. Bio je štedljiv 
i nikada nije nedjeljom i svetkom posjećivao 
seosku krčmu, kamo su obično zalazili momci 
i neki gospodari. 

Prolazili tako dani, a Stevo bio maran kao 
mrav, radišan kao pčela. Pa posred svoga rada 
našao je koji čas, te se zagledavao svojim bi¬ 
strim okom u lijepu i vrijednu domaću kćerku 
Ivu. Pa i djevojka mu je vraćala pogled pogle¬ 
dom. I stao momak gojiti tajnu nadu, da će ga 
možda zapasti gazdina jedinica kćerka. Brzo 
se te misli okanio. Nije se dulje usudio misliti 
o tome, a još manje je imao odvažnosti, da to 
kaže svome gospodaru. Kako bi to mogao, 
kad je gospodar bogataš, a on siromah — 
sluga! I Iva je voljela čestitoga i kršnoga momka 
Stevu. Kradomice je bacala oči na njega — ali 
nikad nije ni pred njim, ni pred drugima ka¬ 
zivala ni riječi da joj je mio — već poradi 
djevojačkog stida. Ona bi ga rado uzela za 
muža, ali se nije usudila o tome govoriti ni 
ocu ni majci. 

Stevi je bilo teško što je samo sluga, pa 
ne može uzeti za ženu dobru i milu Ivu, pa 
zato ne htjede kod njih ni služiti, nego otiđe 
u susjedstvo drugome gospodaru. 

III. 

Ako je svima u selu bila tajna, da se Iva 
i Stevo vole, ipak to nije bila tajna za pre¬ 

predenu i lukavu vračaru Mandu. Napokon 
ovdje joj je pomagao i slučaj. Jednoga dana 
vračara Manda ustala prije nego se sunce ro¬ 
dilo, jer je bila stara, pa nije mogla spavati. 
Izašla na dvorište. Kraj nje — jašući na ko¬ 
njima, idući na pašu, — prolazio Stevo pjeva¬ 
jući o — Ivi. Manda je mislila: „Čega je srce 
puno, o tom usta zbore«. Nedugo iza toga, 
otiđe Stevo od svoga gospodara, iz kuće Ivine, 
ali kod drugoga umuknula njegova pjesma. 
Iva je također polazila na bunar — bez pjesme. 
Vračara Manda je bila na čistu. Ovo se dvoje 
— Iva i Stevo — voli, ali se ne usuđuju jedan 
drugomu to reći. Mislila je: ja to znam i vidim, 
pa sam zato i tu, da ja „vračara« od ludih 
ljudi, sve ovako stara, priskrbim više, negoli u 
bogatoj kući sva družina. I ovdje ću zaradili. 
Ivina kuća je bogata, mladenci budu sretni, 
a ja sa svojim darom, što ću ga dobiti od mla- 
denaca, bit ću zadovoljna. A sada mudro na 
posao! 


IV. 

Jednoga dana išla je Manda u susjedno 
selo po svom poslu. Na njivi, do puta orao je 
Stevo, ali bez pjesme i fićukanja, kako je to 
prije običavao. Upravo je kraj puta popravljao 
nešto na plugu. Manda ga izdaleka opazi i, 
stvori osnovu, koju je već dugo htjela izvesti, 
a sada joj se evo desila prilika. Manda pokroči 
do momka, pa ga ljubazno pozdravi svojim 
staraćkim glasom: 


67 


5 * 






— Dobro jutro, mladi junače! A što danas 
ne pjevaš svoju milu pjesmu kao obično? 

— Bog dao, kumo Mando — reći će Stevo — 
kako da pjevam, kad sam siromah — sluga? 

— Moj sinko, mlad si, zdrav si, pa k tome 
zoran momak, pa što ćeš više ? . .. 

— Hm! hm ! 

— Što hm — hm!... Čuj, što će ti reći 
Manda. v 

— Što dobra, kuma Mando? 

— Ženi se ti, Stevo, pa ćeš biti svoj gazda. 

— A tko bi mene — slugu uzeo? 

— Sinko, povjeri se ti meni... Ti znadeš 
da me zovu vračarom. Ja ti znadem tisuću mu¬ 
drolija, kojima ću tebi pomoći. Ja znam na što 
ti misliš. Znam, za kojom uzdišeš. Ja ću sve to 
dobro za tebe udesiti. Ti ćeš je dobiti za ženu. 
Dakako, da to ne može biti odmah danas ili 
sjutra. Treba za to vremena — ali budi uvje¬ 
ren — ja ti mogu stalno pomoći — samo mi 
moraš otkriti svoje srce i svoje misli. 

Stevo se zapanjio. Otkuda Manda znade, 
što on misli. Stevo nije bio praznovjeran, ali 
mu se čudno učini, otkuda Manda zna, da on 
zbilja misli o ženidbi, i to još s bogatom i lijepom 
gazdinskom kćeri Ivom. Držao je, da nitko pod 
suncem ne zna za njegove misli. Ipak će da 
Mandu iznajprije iskuša. 

— Kumo — pa ja ni ne mislim na ženi¬ 
dbu! Što vi to govorite? 

— Što ne misliš!? Misliš, pa eto! Ja sve 
znam. Ti već odavna mišliš na lijepu gazdinsku 
kćer Ivu ... 

— Aaa! zaćudi se Stevo ... A odakle vi to 
znadete?... Sada vjerujem da vi sve znate i 
možete... i da je istina, što ljudi o vama 
govore!.. . 

— Sinko, nijesam ja uzalud ostarjela. Ne 
zovu me uludo „vračarom 44 . Dođi ti danas uve- 
če do mene, pa će ti Manda sve potanko pri¬ 
povijedati i razložiti. Ali ne zaboravi da ruka 
ruku pere, a obraz obadvije. 

I Manda otiđe dalje po svom poslu. Bila 
je vesela, jer se nadala, da će i od ovoga za¬ 
služiti. Predveče istom se vratila u svoju trošnu 
kolibu. 

Stevo je uistinu došao uveče k Mandi. Ali 
joj je i donio iz dna svoje škrinje brižno ču¬ 
vanu desetaču. Bilo mu je žao, što se je ova 
desetača morala razdružiti od ostalih, kojih je 
više imao, jer je bio štedljiv. No za ljubav Ive 
i to je pregorio. Dok je Manda bila gotova sa 
svojim čarolijama, rekla mu je pri rastanku: 

— Ti si sinko siguran za lijepu Ivu, kao 
što je sigurno, da je sunce, mjesec i sjajne 
zvijezde na nebu!... 


V. 

Čim je Stevo za sobom zatvorio vrata, 
protrla je Manda veselo ruke, a onda brižno 
otvori jaku staru škrinju od hrastovine, pa 
nekim sitnim gvozdenim percem otvori tajni 
pretinac. Bio je dosta velik kao kakav sandu¬ 
čić. Stane svojim suhim .rukama premještati 


69 





svoje blago. Bilo ga je mnogo — sami papir¬ 
nati, srebrni i zlatni novci. Stala ih vaditi i re¬ 
dati po stolu. Cio stol bijaše na debelo naslagan 
novcem. K toj gomili novca dometnula je Manda 
danas dobivenu desetaču i pograbila štapić, te 
nožićem na njem zabilježila zarezom novu 
pridošlicu. Ponovo spremala u tajni pretinac 
svoj obožavani novac. Zgrčenim prstima bro¬ 
jila i neprestano brojila svoje miljenice banke, 
dinare i zlatniše. Vidjelo se na njoj, da su joj 
to najmiliji časovi života... Mačak — sasma 
crn, njezin ljubimac, polako se dovukao do nje 
i počeo se umiljavati. Nije ga ni pogledala. 
Mačak je u to skočio na stol. Jao si ga njemu! 
Razljutila se. Pograbi mačka svojim suhim, ko- 
štunjavim, ali čvrstim rukama, stisne ga neo¬ 
bično jako, da je sirotan tužno zamijukao. 
Svom ga snagom baci o pod ... 

Popostala je i naćulila uši ... 

Učini joj se, da je nešto lupnulo. Zato se 
naglo trgla, brzo spremi novac, zatvori oprezno 
tajni pretinac, kao da se bojala, da ne bi ne¬ 
zvani gost vidio njeno blago. I opet zatvori 
staru hrastovu škrinju. U istinu nije se ništa 
čulo. Zato počne sama sobom potiho govoriti: 

— Ipak je dobro da imade na svijetu koje- 
kakovih bena!... Kako bi se inače punila 
moja štedionica, moj tajni pretinac ... Puni se, 
puni, moj pretinče dragi! Nadam se, da će u 
nj kapnuti još mnoga banka — a onda se ne 
bojim živjeti makar i stotinu godina! 

Što sam se zabrbljala ? Sad moram 

razmišljati, kako da učinim ono što sam Stevi 
obećala. Dobar je to momak! — Nema mu 
premca na daleko i široko. A Iva? Krasno je 
to dijete! Njezinoj ljepoti, dobroti i marljivosti 








nema para u čitavom kraju. Uzme li se na um, 
da je najbogatija od svih djevojaka, onda nije 
ni čudo, što se Stevo toliko raduje toj carevki 
jabuci. Bit će to uistinu lijep par. .. Da, da — 

ali ih moram samo sastaviti, a to će biti. Ivu 
trebam imati samo pol sata užase i posao 
svršen! 


VI. 

Mandi se sreća nasmijala. Već sjutradan, 
čim je sunce počelo sipati svoje zlatne trake 
na uspavanu zemlju, eto Ive gdje dolazi s ko¬ 
šarom na glavi. Polazila je u susjedno selo 
k rodbini. Manda je opazi. Priskoči do dvori¬ 
šne ograde, pa joj dovikne: 

— Kamo tako rano, lijepo moje dijete? 

— O, to ste vi kumoMando! Dobro jutro; 
idem u susjedno selo k rodbini. 

— To je lijepo, dušice moja. Nešto bih te 
lijepo molila golubice. Stara sam i nemoćna, pak 
te molim, ne bi li mi htjela iz studenca izvući 
kabao vode — reče Manda samo zato, da Ivu 
dobije u dvorište, pa da može s njom nesme¬ 
tano govoriti. 

Iva, dabome, pripravno uđe u dvorište i 
izvuče Mandi vode. Manda nije dugo okolišala: 

— Drago dijete moje, što je s tobom ? Ti 
si tako lijepa, mlada, a i bogata, pa još uvijek 
djevuješ? 

Iva obori oči, zarumeni se, malo pošuti, 
a onda se usili i kaže: 

— Kumo Mando, što ću vam tajiti. Zna¬ 
dete i sami, što je uzrok — ta moja noga ... 

— Lijepa moja, to ne smeta ... Ja znam, 
da bi ti jednoga rado uzela — stane navijati 
Manda. — Znam da ti je glavom zavrtio zorni 

Stevo! Pa to i jest za te zdravi par... Samo je 
zlo, što ti nijesi već prije k meni došla, pa bi 
već davno bili svršeni svatovi. 

— Pa ja sam već i mislila doći k vama, 
kumo Mando, ali moram vam istinu reći, da 
sam se bojala, — bilo me je stid — kad bih 
saznala, da me Stevo ne će! — istisnu Iva 
sramežljivo. 

— Ne boj se! Dođi ti lijepo samo k meni 
makar danas naveče. Kod kuće reci, da ideš 
kojoj prijateljici u prelo. Tvoja stara Manda 
će ti skuhati skupocjenih travćica ... Ne brigaj 
se, ja kriva, ako za kratko vrijeme ne bude 
Stevo — tvoj!... 

Iva se brzo oprostila od Mande. Naveče 
je došla opet k njoj. Bilo je mnogo razgovora 
o Stevi. Naravno da i Iva nije došla prazno- 
ruka. I ona je donijela Mandi lijep dar. 

1 njoj — Ivi je Manda stalno obećala Stevu, 
kao što je dan prije Stevi stalno obećala Ivu. 

Iva sva vesela oprostila se s vračarom i 
veselo odjurila kući. 

VII. 

Iva te noći nije mogla usnuti. Na čas je 
zadrijemala, ali najednom joj se stvori pred 
očima Stevo, a i — Manda. Srce joj burno ku¬ 
calo. Pomisli: Ah, da se mogu dani pretvoriti 
u satove, pa da brzo prođu i da se osvjedočim, 
hoće li vrijediti Mandino vraćanje. 

U isto vrijeme još je jedno srce živo ku¬ 
calo i to srce kršnoga momka Steve. Nijedan 

inu posao nije išao ođ ruke kao dosada. Ne¬ 
prestano je zagledavao na Ivine prozore, ne 
bi li je kojom srećom vidio, pa da se osvje¬ 
doči, da li vrijedi što Mandino vraćanje. 
Više puta je i posve blizu njezinih prozora do¬ 
lazio. Iva ga je opazila s prozora i, bila je 
uvjerena: Mandino vraćanje djeluje! Mislila je : 
nijesam badava dala dar vračari. 

Bilo je jedne nedjelje već u sumrak. Iva 
opet opazila, kako se Stevo vrze ispred njenih 
prozora. Brzo se odlući, da će tobože u susjed¬ 
stvo svojoj prijateljici, a ona će uistinu napo¬ 
lje samo da se sastane sa Stevom. 

Susreli sti se. Stadoše jedan pred drugim, 
ali bez riječi. 

Stevo je bio veseo. Mislio i on da Man¬ 
dino vraćanje djeluje. Teškom mukom smogao 
pozdrav. Odluči se: sada ili nikada! Sad joj 
mora sve reći. Ali nikako nije mogao progo¬ 
voriti. Nešto ga je u grlu gušilo. I već se htje¬ 
doše razići. Konačno se Stevo ojunači i reče: 

— Znaš ... Iva ... bili ja — što misliš — 
smio doći k tebi u prosce? 

Iva je očekivala takovo pjtanjc — ali je 
ipak nenadano zatečena. U prvi mah nije se 
mogla od velikog veselja i sreće snaći, pa je 
šutjela. 

Stevo si nije znao protumačiti šutljivost 
lijepe Ive. Napokon je mislio, da ga ona ne će 
za muža, pa će onda onako, kao da ga tko 
polio hladnom vodom: 

— Oprosti, Iva, ja sam samo tako rekao 

— ali oprosti... ja tebe volim, to sam Bog 
znade .. - ali što ću si ja, kada ti mene ne vo¬ 
liš. Napokon — ja sam siromašni slu— 

— Nemoj tako Stevo, — presječe mu riječ 
Iva, — ja znaš ... pođi pitati k mojim rodite¬ 
ljima ... 

— Tvoji roditelji ne znaju, bili ti za mene 
pošla, oni ne znaju, je li ti mene voliš ... Samo 
bih onda pošao u prošnju, ako me voliš i ako 
mi rečeš ... 

U taj čas se pogledaše. On je bio tužan i 
bez nade, a ona vesela i sretna. Pružila mu 
ruku i rekla: 

— Stevo, eto, volim te i drag si mi već 
dugo — ma otkada si došao k nama... pa 
ako hoćeš, dođi odmah, još večeras u prošnju. 

— Je li moguće, da me tako dugo voliš 

— pa zašto sam ja išao — zaletio se Stevo. 

— Kuda si išao?... Hm, možda bi se ja 
sjetila — vragoljasto će Iva — možda si išao 
vračari Mandi ? 

— Jest, išao sam! — skrušeno prizna Stevo 

— A kako si ti to pogodila? 

_ Lako je to meni pogoditi, kad sam i 

sama bila kod nje ... to jest, ona me je sama 
pozvala k sebi. Da nije tako bilo, lako, da bih 
i sama k njoj pošla, jer sam mislila, da me ti 
ne voliš ... 

Ponovno se pogledaju. Sada su se pot¬ 
puno razumjeli. Uvidjeli su, da bi se našli i 
bez vračare, našli i — uzeli. 

U taj čas je izišao mjesec, taj čuvar mno¬ 
gih tajna pokazao svoje okruglo, blijedo, 
ali nasmijano lice. I bacio je svoje blijede 
zrake na njih. Osvijetlio ih — kao da se ve¬ 
selio, što je i opet u ovoj suznoj dolini otkrio 
— dva sretna bića. 


VIII. 

Čim se Iva i Stevo razidoše, odmah je Iva 
pošla do roditelja, da im saopći veselu vijest, 
e će Stevo doći uveče u prosidbu. Roditelji 
Ivini se iznenadiše, tim više, što je Stevo pred 
kratko vrijeme otišao od njih jz službe. Otac 
i mati veseljem pristadoše, i odmah Ivi obe¬ 
ćaše, da će je dati za Stevu, jer im se kao vri¬ 
jedan i valjan momak sviđaše. 

Iva se rastapala od veselja što roditelji 
pristadoše. Za mater je bila sigurna da će pri¬ 
stati, samo se bojala, da će otac prigovarati 
Stevi što je siromašan. Nu, ni otac nije prigo¬ 
varao, pa se tomu Iva silno radovala. Istina, 
otac je Stevinom siromaštvu malo prigovarao, 
ali ne pred Ivom, da je ne žalosti, nego pred 
ženom, kada ostadoše sami, jer se je Iva otišla 
u drugu sobu obući. Žena ga je mirila i tuma¬ 
čila, da su oni i onako dosta bogati, pa da im 
ne treba zet u kuću donositi bogatstva, samo 
kada je on inače čestit, valjan i dobar momak. 
Tako se konačno i Ivin otac udobrovoljio i 
bio zadovoljan. 

Još istoga dana došao je Stevo i isprosio 

Ivu. 

Već druge nedjelje budu Iva i Stevo od- 
zvani u domaćoj župi. 

Prije vjenčanja otiđe Stevo u susjedno 
selo, odakle je bio rodom, k svome bratu po 
svoj dio. Dobio je u dio nešto zemljišta i blaga. 
Sve to rasproda i vrati se. K tomu je primetnuo 
i svoj brižno čuvani novac, što je kroz mnogo 
godina kao sluga zaslužio, pa sve donese i 
preda Ivinom ocu kao svoj miraz. 

Ivin otac se začudi, odakle Stevi tolik no¬ 
vac. Stevo mu rastumačio. Bio je silno veseo. 
Sada ga je još više zavolio, ali najviše stoga, 
što je bio štedljiv. 

Svadba je obavljena svečano, kakove ni- 
jesu pamtili ni stariji ljudi u selu. 

Iva i Stevo su živjeli mnogo godina vrlo 
zadovoljno i sretno. Ivin otac prepustio je ci¬ 
jelo gospodarstvo u ruke marnoga Steve, koji 
je to veliko gospodarstvo još više povećao 
svojom marljivošću i radinošću. 

Stevo je postao vrlo uvažena osoba ne- 
samo u tom selu, nego i u cijeloj okolici. 

Stevo je svakom u različnim zgodama 
znao pripovijedati, kako su išli on i Iva k vra¬ 
čari, ali da to nije bilo potrebno, i dokazao 
im, da vračare ne znaju niti mogu što izvra- 
čati. Ljudi su vjerovali, jer su se i sami osvje¬ 
dočili. Vračara odsada nije imala posla, no 
zato je Manda lagodno živjela još ono neko¬ 
liko godina života, jer si je prije dosta blaga 
zaslužila od praznovjernih ljudi. 

Poslije u tom kraju nijesu vjerovali u vračare. 

